techiaith/cofnodycynulliad_en-cy huggingface dataset:
English: Minister, thank you for your answers to date on this. I take the point that there's a body of evidence out there that is worth exploring, but I agree with the sentiments that you've put that proportionate action is what is required. As someone who likes to think he's benefitted from contact sport over the years and whose children have been involved in all sorts of sports as well, I see the wider benefits. But it does form an obligation on us as politicians and, indeed, you as a Government, to work with the governing bodies in sports that are identified as contact sports to make sure that the most up-to-date facilities are available where those sports are played. I'd be grateful to understand what interaction you have with the governing bodies - because we see it at the Millennium Stadium, you know, doctors on the touchline if someone is concussed et cetera - what facilities are available, at the more community level, to make sure that no-one is exposed to unnecessary risk and those proportionate steps that you talked about are adhered to at a community level, where most people play this contact sport?
Welsh: Gweinidog, diolch i chi am eich atebion hyd yma ar hyn. Rwy'n derbyn y pwynt fod yna gorff o dystiolaeth ar gael sy'n werth ei archwilio, ond rwy'n cytuno â'r teimladau a fynegoch mai camau cymesur yw'r hyn sydd ei angen. Fel rhywun sy'n hoffi meddwl ei fod wedi elwa o chwaraeon cyswllt dros y blynyddoedd ac sydd â phlant a fu'n cymryd rhan mewn pob math o chwaraeon hefyd, rwy'n gweld y manteision ehangach. Ond mae'n creu rhwymedigaeth arnom ni fel gwleidyddion a chi fel Llywodraeth yn wir, i weithio gyda'r cyrff rheoli chwaraeon sy'n cael eu nodi'n chwaraeon cyswllt i wneud yn siŵr fod y cyfleusterau diweddaraf ar gael lle y caiff y chwaraeon hynny eu chwarae. Hoffwn wybod pa ryngweithio a wnewch gyda'r cyrff rheoli - gan ein bod yn ei weld yn Stadiwm y Mileniwm, wyddoch chi, meddygon ar ymyl y cae os oes rhywun yn cael cyfergyd ac yn y blaen - pa gyfleusterau sydd ar gael, ar lefel fwy cymunedol, i wneud yn siŵr nad oes neb yn agored i risg ddiangen a bod cydymffurfio'n digwydd â'r camau cymesur y soniwch amdanynt ar lefel gymunedol, lle y bydd y rhan fwyaf o bobl yn chwarae'r chwaraeon cyswllt hyn?
English: Sport Wales, my officials and I are in regular contact with the national governing bodies of sport and, of course, responsibility rests with them as well in terms of making sure that individuals who participate in those sports do so safely. I know that the governing bodies have taken good leadership in this area. For example, the rugby union have published their own concussion guidance and this is reviewed yearly by the WRU medical advisory committee. They've also said that concussion is a priority area for them and they're working particularly with referees over the course of this year. There are also mandatory concussion protocols that are enforced in the international, professional and the semi-professional game, and that again is delivered through the WRU minimum standards criteria document. That is audited on an annual basis as well. The Welsh Football Trust is soon to provide their own concussion guidance, because there have been some concerns raised previously about heading balls, for example. So, concussion guidance is coming very shortly from the Welsh Football Trust. That will be disseminated to all clubs in Wales, with leaflets and posters available to assist with awareness raising of these issues.
Welsh: Mae Chwaraeon Cymru, fy swyddogion a minnau mewn cysylltiad rheolaidd â'r cyrff rheoli chwaraeon cenedlaethol ac wrth gwrs, eu cyfrifoldeb hwy hefyd yw gwneud yn siŵr fod unigolion sy'n cymryd rhan yn y chwaraeon hyn yn gwneud hynny'n ddiogel. Gwn fod y cyrff rheoli wedi rhoi arweiniad da yn y maes hwn. Er enghraifft, mae'r undeb rygbi wedi cyhoeddi eu cyfarwyddyd eu hunain ynghylch cyfergyd a chaiff ei adolygu'n flynyddol gan bwyllgor ymgynghorol meddygol Undeb Rygbi Cymru. Maent hefyd wedi dweud bod cyfergyd yn faes blaenoriaeth iddynt ac maent yn gweithio gyda dyfarnwyr yn arbennig dros y flwyddyn hon. Hefyd, ceir protocolau cyfergyd gorfodol yn y gêm ar lefel ryngwladol, proffesiynol a lled-broffesiynol, a chaiff hynny eto ei gyflwyno drwy ddogfen meini prawf safonau gofynnol URC. Caiff honno ei harchwilio'n flynyddol hefyd. Mae Ymddiriedolaeth Bêl-droed Cymru yn mynd i ddarparu eu canllawiau cyfergyd eu hunain cyn hir, gan fod pryderon wedi'u mynegi o'r blaen ynglŷn â phenio peli, er enghraifft. Felly, mae canllawiau cyfergyd ar y ffordd yn fuan iawn gan Ymddiriedolaeth Bêl-droed Cymru. Bydd y rheini'n cael eu dosbarthu i bob clwb yng Nghymru, gyda thaflenni a phosteri ar gael i gynorthwyo gyda chodi ymwybyddiaeth o'r materion hyn.
English: I'm pleased that the Minister has just mentioned other sports, because although rugby has been given a great deal of coverage, it's true to say that all sorts of team sports have some element of risk and contact. Of course, we must safeguard children and young people who participate in those sports. So, in that context, what tools and mechanisms does the Welsh Government have in order to weigh up the risk inherent in certain contact sports but also the wider benefits that come from encouraging the next generation of children and young people to think in terms of keeping fit and active and being involved in sport as a wider benefit for the whole of society?
Welsh: Rwy'n falch bod y Gweinidog newydd sôn am chwaraeon eraill, achos er bod rygbi wedi cael tipyn o sylw, mae'n wir dweud bod pob math o chwaraeon tîm â rhyw elfen o risg a chyswllt. Wrth gwrs, mae'n rhaid diogelu plant a phobl ifanc sy'n cymryd rhan yn hynny. Felly, yn y cyd-destun hwnnw, pa arfau a dulliau sydd gan Lywodraeth Cymru i fesur a phwyso'r risg a ddaw mewn ambell i chwaraeon cyswllt, ond hefyd y budd ehangach sy'n dod o annog y genhedlaeth nesaf o blant a phobl ifanc i feddwl yn nhermau cadw'n iach, cadw'n actif a bod yn rhan o chwaraeon fel budd ehangach wedyn i'r gymdeithas gyfan?
English: Welsh Government, as I said, works closely with the national governing bodies of sports and actually they are best placed to understand the specific risk areas within those sports and they do provide their own concussion guidance. Welsh Government, when we've provided guidance, has worked closely with those bodies. I would absolutely be evangelical about the importance of encouraging children to find sports that they love and have as many opportunities as possible to try different sports, because we know that people who do physical activity have a 30 per cent lower risk of an early death. I think that in itself is quite a stark figure, as well as the fact, for example, that there's a 50 per cent lower risk of type 2 diabetes and a 30 per cent lower risk of falls, if you're an older person. I think that we can see, clearly, the benefits of physical activity right across the lifespan, so it is important to take an informed and proportionate approach to safety in sport as well.
Welsh: Fel y dywedais, mae Llywodraeth Cymru'n gweithio'n agos gyda chyrff rheoli chwaraeon cenedlaethol ac mewn gwirionedd hwy sydd yn y sefyllfa orau i ddeall meysydd risg penodol y chwaraeon hynny ac maent yn darparu eu canllawiau eu hunain ar gyfergyd. Pan ydym wedi darparu cyfarwyddyd, mae Llywodraeth Cymru wedi gweithio'n agos gyda'r cyrff hynny. Rwy'n gwbl ddiwyro ynghylch pwysigrwydd annog plant i ddod o hyd i chwaraeon y maent yn dwli arnynt a chael cymaint o gyfleoedd â phosibl i roi cynnig ar wahanol chwaraeon, gan ein bod yn gwybod bod pobl sy'n gwneud gweithgarwch corfforol yn wynebu 30 y cant yn llai o risg o farw'n gynnar. Credaf fod y ffigur hwnnw ynddo'i hun yn go drawiadol, yn ogystal â'r ffaith, er enghraifft, fod 50 y cant yn llai o risg o ddiabetes math 2 a 30 y cant yn llai o risg o gwympiadau, os ydych yn berson hŷn. Rwy'n credu ein bod yn gallu gweld manteision gweithgarwch corfforol yn amlwg ar draws y rhychwant oes, felly mae'n bwysig mabwysiadu ymagwedd wybodus a chymesur i ddiogelwch mewn chwaraeon.
English: The next item on our agenda is the topical questions. The question is from Bethan Jenkins.
Welsh: Yr eitem nesaf ar ein hagenda ni yw'r cwestiynau amserol. Mae'r cwestiwn gan Bethan Jenkins.
English: We are calling on Jaguar Land Rover to confirm that the move will not sacrifice jobs in Wales. The First Minister and I recently met with Ford and with union representatives to discuss the long-term future of the plant, and I'm pleased to say a working group will explore all possibilities for the facility.
Welsh: Galwn ar Jaguar Land Rover i gadarnhau na fydd y symud yn aberthu swyddi yng Nghymru. Cyfarfu'r Prif Weinidog a minnau â Ford yn ddiweddar a chyda chynrychiolwyr undebau i drafod dyfodol hirdymor y safle, ac rwy'n falch o ddweud y bydd gweithgor yn ymchwilio i'r holl bosibiliadau ar gyfer y cyfleuster.
English: Thank you very much for that response. The first clear signs that I got of trouble emerged in March, and on 21 August the workforce, as you will know I'm sure, voted for industrial action, which has now been put on hold. It has been known and said by members of your own Welsh Government that working practices have been allowed to grow as an issue for a number of years. We did have a cross-party meeting in May with trade unions where such concerns were raised. Unions and the workforce wanted intervention then and they wanted help to diversify then and mediation with the management then. So, I'm just curious as to why it's taken to this particular point for the task and finish group to be set up. What other mitigating circumstances meant that this wasn't set up sooner? I'd like to understand who will be on it and how it will report to you. Will it come to us as an Assembly and will it focus on diversification? Representatives from Ford have said that the new Dragon engine could be used as a base for a hybrid power unit in Bridgend looking at next-generation cars. So, can you assure us here today that this particular task and finish group will focus on Bridgend becoming that automobile hub and improve the status in developing new technologies in the area? I think that what Ford workforce are telling me, and others I'm sure, is that they want to be able to look at new ways to sustain that plant in Bridgend, and we need to do that now.
Welsh: Diolch yn fawr am yr ymateb hwnnw. Gwelais yr arwyddion clir cyntaf o gythrwfl ym mis Mawrth, ac ar 21 Awst pleidleisiodd y gweithlu, fel y gwyddoch rwy'n siŵr, dros weithredu diwydiannol, sydd bellach wedi ei ohirio. Mae wedi bod yn hysbys ac wedi cael ei ddweud gan aelodau o'ch Llywodraeth chi fod arferion gwaith wedi cael eu caniatáu i dyfu fel problem ers nifer o flynyddoedd. Cawsom gyfarfod trawsbleidiol ym mis Mai gydag undebau llafur lle y mynegwyd pryderon o'r fath. Roedd yr undebau a'r gweithlu eisiau ymyrryd ar y pryd ac roeddent am helpu i arallgyfeirio ar y pryd a chyfryngu gyda'r rheolwyr ar y pryd. Felly, rwy'n chwilfrydig ynglŷn â pham y mae wedi cymryd nes y pwynt hwn i sefydlu'r grŵp gorchwyl a gorffen. Pa amgylchiadau lliniarol eraill a olygodd na chafodd ei sefydlu'n gynt? Hoffwn wybod pwy fydd yn aelodau ohono a sut y bydd yn adrodd wrthych. A fydd yn dod atom ni fel Cynulliad ac a fydd yn canolbwyntio ar arallgyfeirio? Mae cynrychiolwyr ar ran Ford wedi dweud y gellid defnyddio'r injan Dragon newydd fel sylfaen ar gyfer uned bŵer hybrid ym Mhen-y-bont ar Ogwr wrth edrych ar geir y genhedlaeth nesaf. Felly, a allwch ein sicrhau yma heddiw y bydd y grŵp gorchwyl a gorffen penodol hwn yn canolbwyntio ar sicrhau bod Pen-y-bont ar Ogwr yn dod yn ganolfan fodurol ac yn gwella'i statws o ran datblygu technolegau newydd yn yr ardal? Credaf mai'r hyn y mae gweithlu Ford yn ei ddweud wrthyf, ac eraill rwy'n siŵr, yw eu bod eisiau gallu edrych ar ffyrdd newydd o gynnal y safle ym Mhen-y-bont ar Ogwr, ac mae angen inni wneud hynny yn awr.
English: Can I thank the Member for his questions and for the passion with which he asked them? He is wholly committed to the workforce of Ford in Bridgend, as is the local Member and others in this Chamber, and I'd like to congratulate him on seeking and securing that meeting in London, which I think, in terms of the briefing that he's offered to me, was incredibly productive. We knew that the Bridgend plant would see the AJ engine reduce in capacity as the Wolverhampton manufacturing plant came on stream. However, I am seeking assurance that the UK Government has had no role in transferring work early to the Wolverhampton site. It's absolutely essential that the UK Government operates in a way that benefits the whole of the UK and rebalances the UK's economy, as outlined in the UK industrial strategy. I can also say that my officials are currently engaged in discussions with UK Government officials and with the Automotive Investment Organisation to investigate complementary uses of the Bridgend site to secure future opportunities, including investment. This is an important development. It could also align neatly with the challenge fund, and in particular with the Faraday challenge. To that end, I was pleased, during the summer, to also meet with Richard Parry-Jones, who has a crucial role in that particular challenge, during which we discussed many opportunities that could be relevant to Ford Bridgend.
Welsh: A gaf fi ddiolch i'r Aelod am ei gwestiynau ac am ei angerdd wrth eu gofyn? Mae'n gwbl ymroddedig i weithlu Ford ym Mhen-y-bont ar Ogwr, fel y mae'r Aelod lleol ac eraill yn y Siambr hon, a hoffwn ei longyfarch am sicrhau bod y cyfarfod yn Llundain yn digwydd, cyfarfod a oedd, o ran y briff a roddodd i mi, yn hynod o gynhyrchiol yn fy marn i. Gwyddem y byddai'r ffatri ym Mhen-y-bont ar Ogwr yn gweld lleihad yng nghapasiti'r injan AJ wrth i ffatri weithgynhyrchu Wolverhampton ddod yn weithredol. Fodd bynnag, rwy'n chwilio am sicrwydd nad yw Llywodraeth y DU wedi cael unrhyw ran yn trosglwyddo gwaith yn gynnar i'r safle yn Wolverhampton. Mae'n gwbl hanfodol fod Llywodraeth y DU yn gweithredu mewn ffordd sydd o fudd i'r DU yn gyfan ac sy'n cadw cydbwysedd economi'r DU, fel y mae strategaeth ddiwydiannol y DU yn ei amlinellu. Gallaf hefyd ddweud bod fy swyddogion yn cymryd rhan ar hyn o bryd mewn trafodaethau gyda swyddogion Llywodraeth y DU a chyda'r Sefydliad Buddsoddi Modurol i ymchwilio i ffyrdd ategol o ddefnyddio safle Pen-y-bont ar Ogwr er mwyn sicrhau cyfleoedd yn y dyfodol, gan gynnwys buddsoddiad. Mae hwn yn ddatblygiad pwysig. Gallai hefyd gyd-fynd yn daclus â'r gronfa her, ac yn arbennig â her Faraday. I'r perwyl hwnnw, yn ystod yr haf, roeddwn yn falch hefyd o gyfarfod â Richard Parry-Jones, sydd â rôl hanfodol yn yr her arbennig honno, a buom yn trafod nifer o gyfleoedd a allai fod yn berthnasol i Ford Pen-y-bont ar Ogwr.
English: And the Member is absolutely right. The working group is keenly looking at opportunities that the city deal presents and that other investment structures that are part of the UK industrial strategy, for example, are also able to offer. The industry is changing rapidly and investments in future products are determined by investment cycles. New products are likely to be based on emerging technology, primarily based on hybrid engine models and electric engine models, and I've impressed upon Ford of Europe, at a level in Cologne, to ensure that Ford Bridgend is given every opportunity to bid for and to secure those new products. The dates will be determined by the investment cycle decisions, i.e. when current engines are being phased out and new engines are being introduced, but I've been asked to be kept in full contact with Ford over their investment cycles. But there are other opportunities that could be secured for the Ford site in the form of production of and finishing of engines that are currently finished elsewhere, and this is something that, again, the working group is actively pursuing. In terms of the composition of the working group, I've already outlined that the membership includes the automotive forum, Welsh Government, Ford itself and Unite the Union. It will report back to me on a regular basis and I, in turn, will report back to Assembly Members. If Assembly Members would wish to meet with other members of the working group, I'm sure that a cross-party group may be the most applicable and appropriate forum in which to do so.
Welsh: Ac mae'r Aelod yn hollol iawn. Mae'r gweithgor yn edrych yn frwd ar gyfleoedd a ddaw yn sgil y fargen ddinesig a chyfleoedd y gall strwythurau buddsoddi eraill sy'n rhan o strategaeth ddiwydiannol y DU, er enghraifft, eu cynnig hefyd. Mae'r diwydiant yn newid yn gyflym a phennir buddsoddiadau mewn cynhyrchion yn y dyfodol gan gylchoedd buddsoddi. Mae cynhyrchion newydd yn debygol o fod yn seiliedig ar dechnoleg sy'n datblygu, yn seiliedig yn bennaf ar fodelau injan hybrid a modelau injan drydan, ac rwyf wedi pwyso ar Ford yn Ewrop, ar lefel yn Cologne, i sicrhau bod Ford Pen-y-bont ar Ogwr yn cael pob cyfle i wneud cais am y cynhyrchion newydd hyn ac i'w cael. Bydd y dyddiadau'n cael eu pennu gan benderfyniadau'r cylch buddsoddi, h.y. pan fydd yr injans presennol yn cael eu diddymu'n raddol ac injans newydd yn cael eu cyflwyno, ond rwyf wedi gofyn am gael fy nghadw mewn cysylltiad llawn â Ford dros eu cylchoedd buddsoddi. Ond mae cyfleoedd eraill y gellid eu sicrhau ar gyfer safle Ford ar ffurf cynhyrchu a gorffen injans sy'n cael eu gorffen yn rhywle arall ar hyn o bryd, ac unwaith eto, mae hyn yn rhywbeth y mae'r gweithgor yn mynd ar ei drywydd ar hyn o bryd. O ran cyfansoddiad y gweithgor, rwyf eisoes wedi amlinellu bod yr aelodaeth yn cynnwys y fforwm modurol, Llywodraeth Cymru, Ford ei hun ac undeb Unite. Bydd yn adrodd wrthyf yn rheolaidd a minnau, yn fy nhro, yn adrodd wrth Aelodau'r Cynulliad. Pe bai Aelodau'r Cynulliad yn dymuno cyfarfod ag aelodau eraill o'r gweithgor, rwy'n siŵr mai grŵp trawsbleidiol fyddai'r fforwm mwyaf perthnasol a phriodol ar gyfer gwneud hynny.
English: Cabinet Secretary, whilst it's disappointing that Jaguar Land Rover have decided to bring their engine production in-house, there were no guarantees that Ford would have won the contract when it was to be renewed in December 2020. So, we have two and a half years to be positive and to find additional contracts for the Bridgend plant. What we don't need now is the threat of strike action. We need the unions, Ford and the Welsh and UK Governments working together to find alternative contracts. So, Cabinet Secretary, Ford announced today that they will be investing heavily in the electric vehicles. I know most of this had been answered already, but I place on record what I'm discussing. What discussions have you had regarding the possibility of the Bridgend plant providing the drivetrain for Ford's future electric and plug-in hybrid fleet? Also, I'd like to be invited to any forthcoming meetings, or at least to know about them, as Suzy Davies as stated. Thank you.
Welsh: Ysgrifennydd y Cabinet, er ei bod yn siomedig fod Jaguar Land Rover wedi penderfynu cynhyrchu eu hinjans yn fewnol, nid oedd unrhyw sicrwydd y byddai Ford wedi ennill y contract pan oedd i fod i gael ei adnewyddu ym mis Rhagfyr 2020. Felly, mae gennym ddwy flynedd a hanner i fod yn gadarnhaol a dod o hyd i gontractau ychwanegol ar gyfer safle Pen-y-bont ar Ogwr. Yr hyn nad oes ei angen yn awr yw bygythiad o streic. Mae angen i'r undebau, Ford, Llywodraeth Cymru a Llywodraeth y DU weithio gyda'i gilydd i ddod o hyd i gontractau eraill. Felly, Ysgrifennydd y Cabinet, cyhoeddodd Ford heddiw y byddant yn buddsoddi'n drwm yn y cerbydau trydan. Rwy'n gwybod bod y rhan fwyaf o hyn wedi'i ateb yn barod, ond hoffwn gofnodi'r hyn rwy'n ei drafod. Pa drafodaethau a gawsoch ynglŷn â'r posibilrwydd y gallai safle Pen-y-bont ar Ogwr ddarparu'r system yriant ar gyfer fflyd drydan a hybrid Ford yn y dyfodol? Hefyd, hoffwn gael fy ngwahodd i unrhyw gyfarfodydd sydd i ddod, neu o leiaf gael gwybod amdanynt, fel y nododd Suzy Davies. Diolch.
English: I think it is important that all Members are kept fully abreast of developments in regard to Ford Bridgend, and I do pledge to make sure that regular updates are offered to Members and, as I said to Suzy Davies, a cross-party group may well be the most appropriate time to meet with other Members of the working group and to explore some of the opportunities as they are developed further. You are right that Ford at Bridgend has two and a half years to secure new products to manufacture at the site, and we are doing all that we can to ensure that that happens. Unite the Union, I am pleased to say, have opted for dialogue rather than for formal industrial action, and the leadership of that union are absolutely committed to ensuring that there is a long-term, sustainable future for the site and for its skilled workforce. Many discussions have already taken place concerning the potential to attract electric drivetrains to the Bridgend plant. Those discussions will continue and, as I've said to Suzy Davies and to others, we are determined to take advantage of every opportunity that the new technologies that are emerging fast are able to present.
Welsh: Rwy'n credu ei bod yn bwysig i bob Aelod gael yr holl wybodaeth ynglŷn â datblygiadau mewn perthynas â Ford Pen-y-bont ar Ogwr, ac rwy'n addo gwneud yn siŵr fod y newyddion diweddaraf yn cael ei gynnig i'r Aelodau'n rheolaidd ac fel y dywedais wrth Suzy Davies, efallai mai mewn grŵp trawsbleidiol fyddai'r adeg fwyaf priodol i gyfarfod ag Aelodau eraill y gweithgor ac i archwilio rhai o'r cyfleoedd wrth iddynt gael eu datblygu ymhellach. Rydych yn gywir fod gan Ford ym Mhen-y-bont ar Ogwr ddwy flynedd a hanner i sicrhau cynhyrchion newydd i'w cynhyrchu ar y safle, ac rydym yn gwneud popeth a allwn i sicrhau bod hynny'n digwydd. Rwy'n falch o ddweud bod undeb Unite wedi dewis deialog yn hytrach na gweithredu diwydiannol ffurfiol, ac mae arweinyddiaeth yr undeb yn gwbl ymrwymedig i sicrhau bod dyfodol hirdymor a chynaliadwy i'r safle a'i weithlu medrus. Mae llawer o drafodaethau wedi digwydd eisoes ynglŷn â'r potensial i ddenu systemau gyriant trydan i'r ffatri ym Mhen-y-bont ar Ogwr. Bydd y trafodaethau hynny'n parhau ac fel y dywedais wrth Suzy Davies ac eraill, rydym yn benderfynol o fanteisio ar bob cyfle sy'n cael eu cynnig gan y technolegau newydd sy'n dod i'r amlwg yn gyflym.
English: We move on to the next item, which is: 90-second statements. And the first of the 90-second statements today is Elin Jones.
Welsh: Symudwn ymlaen at yr eitem nesaf, sef y datganiadau 90 eiliad. A daw'r datganiad 90 eiliad cyntaf heddiw gan Elin Jones.